laion/Wikipedia-Exotic huggingface dataset:
სერგეი ლიტოვჩენკო

სერგეი ლიტოვჩენკო (უკრ. Сергій Сергійович Літовченко; დ. 4 ოქტომბერი, 1987, ხარკივი, უკრაინა) — უკრაინელი ფეხბურთელი, „აქჟაიკის“ მეკარე. ლიტოვჩენკო ხარკივის „არსენალის“ აღზრდილია. ამავე კლუბის რიგებში შედგა მისი დებიუტი, 2005 წლის 24 სექტემბერს. „არსენალში“ გატარებული ორი სეზონის შემდეგ იჯარის წესით განათხოვრებული იყო ასევე ხარკივის კლუბ „გაზოვიკში“, ნახევარი სეზონის შემდეგ დაბრუნდა „არსენალში“. 2009 წლის ზაფხულში გადავიდა „ფენიქს-ილიჩოვეცში“. 2011 წელს კლუბი დაიშალა, შედეგად თავისუფალი აგენტის სტატუსით გადავიდა უკრაინის უმაღლეს ლიგაში მოასპარეზე ლუცკის „ვოლინში“. წელიწადნახევარი მხოლოდ დუბლებში უწევდა თამაში, რის გამოც 2012 წელს იჯარის წესით იცავდა „ნეფტიანიკ-უკრნეფტის“ ღირსებას. ახალ კლუბში მალევე დაიმკვიდრა თავი. 2012-13 წლების სეზონიდან დაბრუნდა „ვოლინში“ და ადგილი დაიკავა ძირითად შემადგენლობაში. მისი დებიუტი უკრაინის უმაღლეს ლიგაში შედგა 2012 წლის 6 აგვისტოს, დონეცკის „შახტარის“ წინააღმდეგ, მან 46-ე წუთზე მაქსიმ სტარცევი შეცვალა. 2012-13 წლების სეზონში ჯამში ჩაატარა 15 მატჩი. 2013-14 წლების სეზონიდან ნაკლებად უწევდა ძირითად გუნდში თამაში, ამიტომ 2015 წლის იანვარში „ვოლინი“ დატოვა და გადავიდა უკრაინის დონით მეორე ჩემპიონატის კლუბ „ჰელიოსში“, სადაც გატარებულ ნახევარ სეზონში დასახელდა ჩემპიონატის საუკეთესო მეკარედ. შემდეგ ერთი სეზონი იცავდა დონეცკის „ოლიმპიკის“ ღირსებას. 2016 წლის ზაფხულში გადავიდა საფეხბურთო კლუბ „ზუგდიდში“. 2016 წლის გარდამავალ ჩემპიონატში, „ზუგდიდის“ შემადგენლობაში ჩაატარა 9 მატჩი. მიუხედავად იმისა, რომ კლუბი დაქვეითდა უმაღლესი ლიგიდან, ლიტოვჩენკომ შეძლო კარგი თამაშით თავის გამოჩენა და ზამთრის სატრანსფერო ფანჯრისას შეუერთდა „დინამო თბილისს“. პროფილი Transfermarkt-ზე (ინგლისური) პროფილი Soccerway-ზე (ინგლისური) პროფილი დინამო თბილისის ოფიციალურ საიტზე (ქართული ენა) ↑ "Волынь" - "Шахтер" 0:4. Мастер-класс от "Шахтера" რუსული. ua-football.com (2014-02-04). ↑ 2 უკრაინელი ფეხბურთელი "ზუგდიდში" - ინვესტორთან ჯერაც მოლაპარაკებები მიდის, საინფორმაციო სააგენტო „http://sportall.ge/“[მკვდარი ბმული], 16 აგვისტო, 2016. ↑ თბილისის "დინამო" და უკრაინელი მეკარე სერგეი ლიტოვჩენკო შეთანხმდნენ, საინფორმაციო სააგენტო „http://sportall.ge/“[მკვდარი ბმული], 5 იანვარი, 2017.
ბოგდან მიშენკო

ბოგდან მიშენკო (უკრ. Богдан Олексійович Мишенко; დ. 29 დეკემბერი, 1994, ჰერონიმოვკა, უკრაინა) — უკრაინელი ფეხბურთელი, პოზიციით მარჯვენა მცველი. ამჟამად იცავს „დინამო თბილისის“ ღირსებას. ახალგაზრდული კარიერა დაიწყო პოლტავის „მლოდიში“. 2012 წელს კონტრაქტი გააფორმა დონეცკის „მეტალურგთან“. 2014 წლამდე ითამაშა ახალგაზრდულ გუნდში, ძირითად გუნდში გაატარა ერთი, 2014-15 წლების სეზონი და 9 მატჩში მიიღო მონაწილეობა (7 მატჩში შეცვლაზე შემოვიდა). უკაინის პრემიერ ლიგაში მისი დებიუტი შედგა 2014 წლის 3 აგვისტოს, ლვოვის „კარპატის“ წინააღმდეგ. სეზონის დასრულების შემდეგ გამოიძახეს უკრაინის ახალგაზრდულ ნაკრებში. ნაკრებში ჩატარებულ პირველივე მატჩში მიიღო ტრავმა, რის გამოც 6 კვირა გაუცდა. 2015 წლის ივლისში დონეცკის „მეტალურგი“ გაკოტრდა, რის გამოც მიშენკო უკლუბოდ დარჩა. თავისუფალი აგენტის სტატუსით, სინჯებზე იმყოფებოდა ხარკოვის „მეტალისტში“. 2015 წლის ზაფხულის სატრანსფერო ფანჯრისას შეუერთდა მოლდოვურ „მილსამის“, სადაც ნახევარი სეზონი დაჰყო და 8 მატჩში მიიღო მონაწილეობა. 2016 წლის იანვრიდან ამავე წლის ივლისამდე უკლუბოდ იყო, შემდეგ შეუერთდა ჩერნიგოვის „დესნას“. უკრაინის დონით მეორე ჩემპიონატში მოასპარეზე კლუბში გაატარა ნახევარი სეზონი, ჩაატარა 11 მატჩი (4 მატჩი ძირითად შემადგენლობაში დაიწყო და შეცვალეს, 7 მატჩში შეცვლაზე შევიდა). 2017 წლის იანვრიდან „დინამო თბილისის“ ფეხბურთელია. 2015 წლის ივნისში, მიშენკო, უკრაინის ახალგაზრდული ნაკრების მწვრთნელმა, სერგეი კოვალეცმა ვალერი ლობანოვსკის ხსოვნისადმი მიძღვნილ ჩემპიონატზე გასამართი მატჩებისთვის მიიწვია. ამ ტურნირში უკრაინის გუნდმა მეორე ადგილი დაიკავა, მიშენკომ მხოლოდ 1 მატჩში შეძლო მონაწილეობის მიღება, მოლდოვის წინააღმდეგ, იგი მოედანზე 54-ე წუთზე შევიდა, 59-ე წუთზე გოლის გატანა მოახერხა. მე-60 წუთზე მიიღებული მძიმე ტრავმის გამო მოედნის დატოვება მოუწია. პროფილი Transfermarkt-ზე (ინგლისური) პროფილი Soccerway-ზე (ინგლისური) პროფილი დინამო თბილისის ოფიციალურ საიტზე (ქართული ენა) ↑ Металлург Д: Мышенко пропустит до шести недель. football.ua (2015-06-03). დაარქივებულია ორიგინალიდან — 2015-08-16. ციტირების თარიღი: 2017-03-06. ↑ На просмотр в «Металлист» приехал Богдан Мишенко. ФК-Металлист.com (2015-07-21). დაარქივებულია ორიგინალიდან — 2015-08-16. ციტირების თარიღი: 2017-03-06. ↑ Игрок молодёжной сборной Украины перешёл в молдавский клуб. UA-football.com (2015-08-31). ↑ Богдан Мышенко: «Возвращаюсь в Украину, есть интерес нескольких клубов Премьер-лиги». MatchDay.ua (2016-01-25). დაარქივებულია ორიგინალიდან — 2016-02-01. ციტირების თარიღი: 2016-01-25. ↑ Мышенко перешёл в Десну. SportArena.com (2016-07-14). ციტირების თარიღი: 2016-07-14. ↑ Молодёжная сборная Украины: заявка на Мемориал Лобановского. ФФУ (2015-05-27). დაარქივებულია ორიგინალიდან — 2015-08-01. ციტირების თარიღი: 2017-03-06.
ბაიაზიდი (აჰმედ I-ის ვაჟი)

შეჰზადე ბაიაზიდი (თურქ. Şehzade Bayezid; დ. 1 დეკემბერი, 1612, სტამბოლი — გ. 27 ივლისი, 1635,იქვე) — აჰმედ I-ისა და მაჰფირუზ ჰატიჯე სულთნის შვილი. ოსმალეთის იმპერიის ტახტის მემკვიდრე 1623-1635 წლებში. ბაიაზიდი დაიბადა 1612 წელს, თოფქაფის სასახლეში,სტამბოლში, სულთან აჰმედისა და მაჰფირუზ ჰატიჯე სულთნის ოჯახში. 1617 წელს მამა გარდაეცვალა და სულთნის ტახტზე მისი უნარშეზღუდული ბიძა, მუსტაფა I ავიდა. ბაიაზიდი თავის ძმებთან ერთად გამოკეტილი იყო თოფქაფის სასახლის ჰარამხანაში. მუსტაფა 3 თვეში ჩამოაგდეს და 1618 წელს ტახტზე ბაიაზიდის უფროსი ძმა, ოსმან II ავიდა, თუმცა ოსმანიც მალევე გადააყენეს და მოკლეს, 1622 წლის მაისში. სულთნის ტახტი კი ისევ შეშლილ მუსტაფას ერგო. მისი მეორე მმართველობა წელიწადსა და 4 თვემდე გაგრძელდა. 1623 წელს ქიოსემ სულთნის მომხრე იანიჩრებმა მეორედ ჩამოაგდეს მუსტაფა და მის მაგივრად მისი ძმისშვილი და ბაიაზიდის უფროსი ძმა, მურად IV აიყვანეს. ბაიაზიდი, როგორც უფროსი უფლისწული ტახტის მემკვიდრედ დასახელდა. მას მურადთან კარგი ურთიერთობა ჰქონდა. ის სარგებლობდა ძმის ნდობით და ხშირად იღებდა მისგან სასახლიდან გასვლის უფლებას. 1633 წელს მონაწილეობა მიიღო ირან-ოსმალეთის ომში.1634 წელს, სულთნის ლაშქრობაში ყოფნის დროს, ტახტის მცველადაც კი იყო დანიშნული სტამბოლში. თუმცა მურად IV-მ თავისი ეჭვებისა და ტახტის დაკარგვის შიშის გამო მისი ძმების თავიდან მოშორება გადაწყვიტა. 1635 წელს ერევნის დასალაშქრად მიმავალმა სულთანმა ბაიაზიდისა და მისი ძმის, შეჰზადე სულეიმანის სიკვდილით დასჯა განიზრახა. 27 ივლისს ბრძანება აღსრულდა. შეჰზადე ბაიაზიდი თავის ძმასთან ერთად დაკრძალეს მამამისის სახელობის ცისფერი მეჩეთის მავზოლეუმში. 2015 წელს დაწყებულ თურქულ ისტორიულ სერიალში დიდებული საუკუნე: ქიოსემი შეჰზადე ბაიაზიდის როლს ასრულებს ბერქ ფამირი (როგორც პატარა ბაიაზიდი) და იღით უჩანი (როგორც ზრდასრული ბაიაზიდი). Peirce, Leslie P. (1993). The Imperial Harem: Women and Sovereignty in the Ottoman Empire. Oxford University Press. ISBN 0195086775, 9780195086775 Invalid ISBN.
ვიტამინი E

ვიტამინი E — წარმოადგენს ანტიოქსიდანტურ საშუალებას. მას აქვს უნარი დაიცვას სხვადასხვა ნივთიერებები ზეჟანგვითი ცვლილებებისგან, თრგუნავს ცილების, ნუკლეინის მჟავების და სტეროიდების ცვლას. კუნთების ქმედუნარიანობის შენარჩუნებისათვის, სისხლძარღვოვანი და ენდოკრინული სისტემისათვის; იცავს გულისა და ნერვული დაავადებებისაგან, მოწევის და დაბინძრებული ჰაერის მავნე ზემოქმედებისაგან; ახალგაზრდული იერის შენარჩუნებისათვის, უჯრედების დაბერების პროცესის შენელებისათვის; აფართოებს სისხლძარღვებს; იცავს ფილტვებს ჰაერის დაბინძურებისაგან; სისხლის ტრომბების გაჩენას აფერხებს; დამწვრობის მოშუშებას აჩქარებს; მოქმედებს როგორც შარდმდენი საშუალება და შეუძლია სისხლის წნევის დაწევა; იცავს ნაყოფს მუცლისმოწყვეტისაგან. ვიტამინი E ორგანიზმში საკვების საშუალებით ხვდება. მცენარეული ზეთი ხორბალი სოიო ბროკოლი ბრიუსელური კომბოსტო ისპანახი პომიდორი შოკოლადი კვერცხი რძე ვიტამინი E - მისი დეფიციტი იწვევს პერიფერიულ ნეიროპათიას, სპინოცერებრალურ ატაქსიას, ხერხემლის კუნთების ატროფიას, რეტინოპათიას. ვითარდება ცხიმების მალაბსორბცის დროს, ან ვიტამინი E-ს გენეტიკური დარღვევების დროს. დარღვეულია მისი მეტაბოლიზმი/ტრანსპორტი. Biomoléculas. Una introducción estructural a la Bioquímica. Enrique Battaner Arias. Cap. 6. 226-227. Universidad de Salamanca. Tratado de Bioquímica. 5ºEd. Villar Palasí, V; Cabeza J.A; Santos Ruiz, A. 1977. Augusta, Barcelona. Institute of Medicine, Food and Nutrition board. Dietary Reference Intakes: Vitamin C, Vitamin E, Selenium, and Carotenoids. National Academy Press, Washington, DC, 2000. U.S. Department of Agriculture, Agricultural Research Service, 1999. USDA Nutrient Database for Standard Reference, Release 13. Nutrient Data Laboratory Home Page, http://www.nal.usda.gov/fnic/foodcomp დაარქივებული 2006-01-05 საიტზე Wayback Machine. Dietary Guidelines Advisory Committee, Agricultural Research Service, United States Department of Agriculture (USDA). Report of the Dietary Guidelines Advisory Committee on the Dietary Guidelines for Americans, 2000. http://www.ars.usda.gov/dgac დაარქივებული 2003-12-04 საიტზე Wayback Machine. Rosenberg H and Feldzamen AN. The book of vitamin therapy. New York: Berkley Publishing Corp, 1974. http://translate.google.es/translate?hl=es&langpair=en%7Ces&u=http://www.naturalhairlossremedies.com/avocado-oil-and-hair-loss.html დაარქივებული 2016-03-06 საიტზე Wayback Machine. Aceite de aguacate y la pérdida del pelo. Consultado el 3 de enero de 2010, a las 16:45 pm. 2002 - 2007
კორორის შტატი

კორორის შტატი (ინგლ. Koror) — შტატი პალაუს რესპუბლიკაში. მდებარეობს კუნძულ ბაბელდაობის სამხრეთ-დასავლეთით. შტატის ტერიტორიაზე განლაგებულია ქვეყნის ძირითადი კომერციული ცენტრები. იგი შედგება რამდენიმე პატარა კუნძულისგან, რომელთაგან ყველაზე დიდია კორორი (იგივე ორეორის კუნძული). კორორის შტატში 2015 წლის მონაცემებით ცხოვრობს 11 444 ადამიანი, რაც შეადგენს ქვეყნის მთლიანი მოსახლეობის 65 %-ს. შტატის ადმინისტრაციული ცენტრია ქვეყნის ადრინდელი დედაქალაქი (2006 წლის 7 ოქტომბრამდე) და ყველაზე უფრო დიდი ქალაქი კორორი, რომლის მოსახლეობა 2007 წლის მონაცემებით შეადგენს 10 500 ადამიანს. 2006 წლის 7 ოქტომბერს მის ნაცვლად ქვეყნის დედაქალაქად ოფიციალურად გამოცხადდა ქალაქი ნგერულმუდი. პირველი ევროპელი სტუმარი კორორის, ბაბელდაობის და პელელიუს კუნძულებზე იყო რუი ლოპეს დე ვილიალობოსის ესპანური ექსპედიცია 1543 წლის იანვრის ბოლოს. ეს სამი კუნძული ექსპედიციამ რუკაზე დაიტანა, როგორც Los Arrecifes (ესპანურად — რიფები). 1710 წლის ნოემბერში და დეკემბერში ეს სამი კუნძული პატარა აფრიანი გემ Santísima Trinidad-ით ხელახლა მოინახულა და გამოიკვლია ესპანურმა მისიონერულმა ექსპედიციამ სერჟანტ-მაიორ ფრანსისკო პადილიას ხელმძღვანელობით. ორი წლის შემდეგ კუნძულები დეტალურად შეისწავლა ესპანურმა ექსპედიციამ საზღვაო ოფიცერ ბერნარდო დე ეგოის მეთაურობით. კუნძული კორორი ხიდებით შეერთებულია სამ მეზობელ კუნძულზე: კუნძულ ნგერეკებესანგის აღმოსავლეთ ნაწილში მდებარეობს პალაუს მოსახლეობის რაოდენობის მიხედვით მეორე ქალაქი მეიუნსი, რომელშიც ცხოვრობს 1200 ადამიანი. მალაკალის კუნძულზე მდებარეობს კორორის პორტი. კორორის კუნძული კორორი-ბაბელდაობის ხიდით ასევე დაკავშირებულია კუნძულ ბაბელდაობზე მდებარე აირაის შტატთან, სადაც მდებარეობს პალაუს საერთაშორისო აეროპორტი. კორორის შტატში ყოფილი დედაქალაქისა და ქალაქ მეიუნსის გარდა არსებობს 11 სოფელი. მანადო, ინდონეზია დავაო, ფილიპინები გილროი, აშშ ვიკისაწყობში არის გვერდი თემაზე: კორორის შტატი კორორის შტატი, ტურისტული მეგზური ვიკივოიაჟზე Koror State Government Honorary Consulate of the Republic of Palau to the UK &NI ↑ მოსახლეობის 2015 წლის აღწერა ↑ მოსახლეობის 2015 წლის აღწერა (statoids) ↑ Burney, James A chronological history of the discoveries in the South Sea or Pacific Ocean, London, 1813, v.I, p.233. ↑ Coello, Francisco "Conflicto hispano-alemán" Boletín de Sociedad Geográfica de Madrid, t.XIX. 2º semestre 1885, Madrid, p.296.
პოლიაკოვის სახლი

პოლიაკოვის სახლი (რუს. Дом Полякова) — XIX საუკუნის პირველი ნახევრის სახლი ტაგანროგის ცენტრში, როსტოვის ოლქი. მდებარეობს პეტროვსკის ქუჩა № 74-ში. პეტროვკის ქუჩის ანსამბლი პოლიაკოვის სახლთან ერთად შედის რუსეთის ფედერაციის კულტურული რეგიონული მნიშვნელობის მემკვიდრეობის ძეგლთა ნუსხაში. მისამართი: ტაგანროგი, პეტროვსკის ქუჩა № 74. 1812 წლის სამამულო ომის მონაწილემ გიორგი ბენარდაკმა 1810-ანი წლების დასასრულსა და 1820-იანი წლების დასაწყისში თავისთვის აიშენა ერთსართულიანი სახლი ვარვაციევის შესახვევის (ამჟამად ლერმონტოვის შესახვევის) მხრიდან. ამ სახლში ცხოვრობდა მისი ოჯახი სანქტ-პეტერბურგში გადასვლამდე და მშობლების გარდაცვალებამდე. ბენერდაკის კუთვნილი სახლი პეტროვსკაიას ქუჩაზე და მამული აზოვის ზღვის სანაპიროზე საერთო ღირებულებით 5,5 ათასი მანეთი, 1874 წელს შეიძინა მსხვილმა მეწარმემ და მიწათმფლობელმა იაკობ სოლომონის ძე პოლიაკოვმა. ტაგანროგში პოლიაკოვი დაკავებული იყო რკინიგზის გაყვანით დონის როსტოვიდან, აფინანსებდა რკინიგზის სადგურის შენობის მშენებლობას, იყო დონის საადგილმამულო ბანკის დამაარსებელი და სანქტ-პეტერბურგ-აზოვისა და აზოვი-დონის კომერციული ბანკების თანადამფუძნებელი. პეტერბურგელი არქიტექტორების მიწვევის შედეგად მან გააფართოვა თავისი სახლი და მასში დააფუძნა დონის საადგილმამულო ბანკი. სახლის გადაკეთებაში მონაწილეობდა ტაგანროგის სამშენებლო კომიტეტის წევრი ე. ალეინიკოვი. მოგვიანებით ააშენეს მინაშენი, რომელიც აკავშირებდა აღნიშნულ სახლს მეზობელ სახლთან. 1918 წელს მოახდინეს ბანკის ნაციონალიზაცია, რის შემდეგ ი. პოლიაკოვის სახლს იკავებდნენ სხვადასხვა ადმინისტრაციული დაწესებულებები: სამაზრო აღმასკომი, საქალაქო აღმასკომი, ლენინის რაიონის აღმასკომი. გერმანელთა ოკუპაციის წლებში ქალაქის მაგისტრატი. 1989 წლიდან შენობა ფორმალურად გადაეცა სამხატვრო გალერეას მეორე კორპუსის ხარისხში, მაგრამ მასში ფაქტობრივად განთავსდა საბავშვო შემოქმედების საქალაქო სახლი. ორსართულიანი სახლი აგებულია ეკლექტიკის არქიტექტურულ სტილში, თუმცა შეიცავს კლასიციზმისა და ბაროკოს ელემენტებსაც. ფასადი სიმეტრიულია. პირველი სართული რუსტირებულია. ცენტრალური ნაწილის ფასადზე პილასტრებია. ↑ Дом 72. Исторический Таганрог. დაარქივებულია ორიგინალიდან — 2013-10-10. ციტირების თარიღი: 2017-02-24. ↑ 2.0 2.1 Эклектика. Rostov-Region. ციტირების თარიღი: 2017-02-24.
გულაბი

გულაბი — საქართველოში გავრცელებული ენდემური მსხლის ჯიში. ნაყოფი საშუალო სიდიდისაა. აქვს მოყვითალო-ლიმონისფერი ნაზი კანი. თეთრი, ტკბილი, მდნარი, წვნიანი, არომატული რბილობი, რბილობში იშვიათად ჩნდება გამერქნებული უჯრედები. მწიფდება აგვისტოს დასაწყისში. არატრანსპორტაბელური, მაღალხარისხოვანი სუფრის ჯიშია. ხე ინტენსიურად იზრდება, მაგრამ მოსავალს გვიან იძლევა (მყრნობიდან 8-10 წლის შემდეგ), ისხამს უხვად და რეგულარულად. საქართველოს მეხილეობის რაიონებში ფართოდ არის გავრცელებული გულაბის კლონური ჯგუფები: თბილისური, კახური, ქართლური, ახალციხური, ლეკური და სხვა. სოკოვანი დაავადებებიდან გულაბს ქეცი აზიანებს. შარაშენიძე დ., ქართული საბჭოთა ენციკლოპედია, ტ. 3, თბ., 1978. — გვ. 297-298.
მარი ანა ფოქსი

მარი ანა ფოქსი (დ. 9 დეკემბერი, 1947 — გ. 9 მაისი, 2021) — ფიზიკური ორგანული ქიმიკოსი და უნივერსიტეტის ადმინისტრატორი. ის იყო პირველი ქალი, რომელმაც როლის ჩრდილო კაროლინის უნივერსიტეტში აღმასრულებელი მეთაურის თანამდებობა დაიკავა. 2004 წლის აპრილში ფოქსი სან-დიეგოს კალიფორნიის უნივერსიტეტის კანცლერი გახდა. 2010 წელს მან მეცნიერების ეროვნული მედალი მიიღო. ფოქსი დაიბადა კანტონში, ოჰაიოს შტატში. დაამთავრა ნოტრ-დამისა და დართმუზის კოლეჯები, ქიმიის მიმართულებით. 1977 წელს შეუერთდა ტექსასის უნივერსიტეტის ფაკულტეტს, 1994 წელს კი ამავე უნივერსიტეტის კვლევის განყოფილების ვიცე-პრეზიდენტი გახდა. ფოქსი იყო ეროვნული მეცნიერებათა აკადემიის წევრი, სამეცნიერო კვლევითი საზოგადოება „Sigma Xi-ის“ პრეზიდენტი. 1969 წელს ნოტრ-დამის კოლეჯის დასრულების შემდეგ მეცნიერების ბაკალავრის ხარისხი მოიპოვა, დართმუზის კოლეჯის დასრულების შემდეგ კი 1974 წელს ფილოსოფიის დოქტორი გახდა. მოგვიანებით, 1998 წელს ფოქსი ჩრდილოეთ კალიფორნიის შტატის უნივერსიტეტის მეთორმეტე კანცლერი გახდა. ის უნივერსიტეტის პირველი ქალი აღმასრულებელი მეთაური იყო 2004 წლის ივლისამდე. ჯორჯ ბუშის გუბერნატორობის პერიოდში ტეხასში ფოქსი ბუშის მეცნიერების დარგის მრჩევლის თანამდებობას იკავებდა. ფოქსი დაქორწინებული იყო ქიმიის პროფესორ ჯეიმზ უაიტსელზე. ისინი ხუთი შვილს ზრდიდნენ, საკუთარი წინა ქორწინებებიდან. გარდაიცვალა 2021 წლის 9 მაისს, ხანგრძლივი ავადმყოფობის შემდეგ. აგნეს ფეი მორგანის კვლევითი ჯილდო (1984 წელი) გარვან-ოლინის მედალი (1988 წელი) ჰავინგას მედალი (1991 წელი, პირველი ქალი ვინც ეს ჯილდო მიიღო.) მეცნიერების ეროვნული მედალი (2010 წელს) ოთმერის ოქროს მედალი (2012 წელს) Marye Anne Fox Papers MSS 764. Special Collections & Archives, UC San Diego Library. ↑ Marye Anne Fox. University of California San Diego. ციტირების თარიღი: 2 April 2014. ↑ Historical State: History in Red and White. Marye Anne Fox becomes the first female chancellor at NC State (1998). დაარქივებულია ორიგინალიდან — 10 ივლისი 2012. ციტირების თარიღი: 4 January 2012. ↑ Woodson, Randy (10 მაისი, 2021). „Honoring former Chancellor Marye Anne Fox“. N.C. State University. დაარქივებულია ორიგინალიდან — 2021-05-14. ციტირების თარიღი: 10 მაისი, 2021. შეამოწმეთ თარიღის პარამეტრი |access-date= და |date=-ში (დახმარება) ↑ Havinga Medal Laureates. დაარქივებულია ორიგინალიდან — 28 ივნისი 2017. ციტირების თარიღი: 7 April 2015. ↑ Othmer Gold Medal. Chemical Heritage Foundation. ციტირების თარიღი: 1 December 2016. ↑ „Alumna to Receive Othmer Gold Medal“. Notre Dame College. 31 January 2012. დაარქივებულია ორიგინალიდან — 14 ივლისი 2014. ციტირების თარიღი: 12 June 2014. ↑ Gussman, Neil (30 January 2013). „Marye Anne Fox to Receive Othmer Gold Medal at Heritage Day 2012“. The Business Journals. ციტირების თარიღი: 12 June 2014.
კარლ ჰაინრიხ როზენბუში

კარლ ჰაინრიხ ფერდინანდ როზენბუში (გერმ. Karl Heinrich Rosenbusch; დ. 24 ივნისი 1836, აინბეკი, — გ. 20 იანვარი 1914, ჰაიდელბერგი) — გერმანელი პეტროგრაფი და გეოლოგი. ძირითადად მუშაობდა პეტროგრაფიის დარგში. სწავლობდა გეტინგენისა და ჰაიდელბერგის უნივერსიტეტებში. 1869 წელს ფრაიბერგის სამთო აკადემიაში მიიღო ფილოსოფიის დოქტორის ხარისხი. 1873 წლიდან სტრასბურგის უნივერსიტეტის, 1878-1908 წლებში ჰაიდელბერგის უნივერსიტეტის მინერალოგიისა და გეოლოგიის პროფესორი, 1888 წლიდან, ერთდროულად, — ბადენის გეოლოგიური კომიტეტის დამფუძნებელი და დირექტორი. როზენბუშის ძირითადი შრომები შეეხება ქანების ოპტიკური კვლევის მეთოდებსა და თეორიული პეტროგრაფიის საკითხებს. როზენბუში მაგმური ქანების მრავალფეროვნებას მაგმის დიფერენციაციით ხსნიდა. გამოყო ქანთა მეტამორფიზმის სხვადასხვა ტიპები. 1886 წელს შემოგვთავაზა ტერმინი დინამომეტაროფიზმი. გააუმჯობესა პოლარიზაციული მიკროსკოპი. როზენბუშის სახელი ეწოდა იშვიათ მინერალს — როზენბუშიტი. ↑ 1.0 1.1 Encyclopædia Britannica <a href="https://wikidata.org/wiki/Track:Q5375741"></a> ↑ 2.0 2.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ 3.0 3.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 4.0 4.1 4.2 www.accademiadellescienze.it <a href="https://wikidata.org/wiki/Track:Q107212659"></a> ↑ Розенбуш Карл Генрих Фердинанд // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a> ↑ https://www.geolsoc.org.uk/About/Awards-Grants-and-Bursaries/Society-Awards/Wollaston-Medal ↑ კარლ ჰაინრიხ როზენბუში — უნივერსალური ენციკლოპედიური ლექსიკონი[მკვდარი ბმული] ↑ კარლ ჰაინრიხ როზენბუში — დიდი საბჭოთა ენციკლოპედია (რუსული) ↑ კარლ ჰაინრიხ როზენბუში — გეოგრაფიული ლექსიკონი (რუსული)
ლუკა ლოჩოშვილი

ლუკა ლოჩოშვილი (დ. 25 მაისი, 1998, თბილისი) — ქართველი ფეხბურთელი, იტალიური „კრემონეზეს“ და საქართველოს ეროვნული ნაკრების მცველი. 2024 წლის ევროპის ჩემპიონატის მონაწილე საქართველოს ეროვნული ნაკრების შემადგენლობაში. გამოდიოდა თბილისის „დინამოს“ ასაკობრივ გუნდებში. მისი დებიუტი ძირითად გუნდში 2016 წლის 18 ნოემბერს, თბილისის „ლოკომოტივის“ წინააღმდეგ ჩატარებულ მატჩში (4–0) შედგა. ჯამში 2016 წლის სეზონში ჩაატარა 5 მატჩი, შეუცვლელად. 2017 წლის შეკრება ძირითად გუნდთან ერთად გაიარა. 2022 წელს ლოჩოშვილი იტალიის სერია A-ს კლუბ „კრემონეზეში“ გადავიდა. განახლდა: 14 ოქტომბერი, 2024 ღირსების ორდენი: 2024 ლუკა ლოჩოშვილი — „კრემონეზეს“ ოფიციალურ საიტზე ↑ „დინამო“ თბილისი 4–0 „ლოკომოტივი“ თბილისი. soccerway ↑ თბილისის „დინამომ“ აკადემიის ოთხი ფეხბურთელი დააწინაურა ↑ „Lochoshvili nuovo calciatore della Cremonese“. U.S. Cremonese. დაარქივებულია ორიგინალიდან — 2023-01-29. ციტირების თარიღი: 2023-08-03. ↑ ფეხბურთის ეროვნული ნაკრები და ფედერაციის წარმომადგენლები ღირსების ორდენებით დაჯილდოვდნენ
რუბანჩიკის სახლი

რუბანჩიკის სახლი (რუს. Дом Рубанчика) — უძველესი ორსართულიანი სახლი ტაგანროგში, როსტოვის ოლქი, რუსეთის ფედერაცია. სახლი აგებულია XIX საუკუნის მეორე ნახევარში. რუბანჩიკის სახლი არის როგორც არქიტექტურის ძეგლი, ასევე საოლქო საბჭოს 1992 წლის 18 ნოემბრის № 301 დადგენილების მიხედვით, რუსეთის ფედერაციის ადგილობრივი მნიშვნელობის კულტურული მემკვიდრეობის ძეგლია. მისამართი: ტაგანროგი, ტურგენევის შესახვევი № 12. რუბანჩიკის სახლი აგებულია 1873 წელს შემუშავებული პროექტის მიხედვით. მას პირველ სართულზე თაღოვანი შესასვლელი და ორი ფანჯარა აქვს, ხოლო მეორე სართულზე აივანი და სამი ფანჯარა. 1906 წლამდე სახლის მფლობელები იყვნენ სარანდინოს ოჯახის წარმომადგენლები, ხოლო [[1906 წლიდან 1915 წლამდე სახლს ფლობდა მ. ი. რუბანჩიკი. 1910-იან წლებში სახლის მფლობელმა მ. ი. რუბანჩიკმა შენობაში საკუთარი ფოტო ატელიე გახსნა. მხარეთმცოდნეობით წრეებში შენობა ასევე ცნობილია სარანდინოს სახლის სახელით. ამჟამად სახლის ფასადზე მიშენებულია ერთსართულიანი, სარდაფში განთავსებული მაღაზიის ჩასასვლელი, მეტალო-პლასტმასის კარ-ფანჯრით და რკინის პრიმიტიული გისოსებით. ტაგანროგის საოლქო საბჭოს 1992 წლის 18 ნოემბრის № 301 დადგენილების მიხედვით, რუსეთის ფედერაციის ადგილობრივი მნიშვნელობის კულტურული მემკვიდრეობის ძეგლების სიაშია. სახლის ფასადი მთავრდება კარნიზზე არსებული დენტიკულებით, რუსტიკებითა და ფანჯრის თამასებით. იაკობ რუბანჩიკი (1899-1948 წწ.) — ტაგანროგელი საბჭოთა არქიტექტორი და მხატვარი. ↑ 1.0 1.1 1.2 1.3 Назаренко И.В., Кукушин В.С. Сарандино дом // Таганрог. Энциклопедия. — Таганрог: Антон, 2008. — С. 624. — ISBN 978-5-88040-064-5. ↑ Кашаверская Ю. Неоконченная рукопись Якова Рубанчика დაარქივებული 2015-04-02 საიტზე Wayback Machine. // АРДИС. — 2004. — № 3.
მეიზი უილიამსი

მარგარეტ კონსტანს „მეიზი“ უილიამსი (ინგლ. Maisie Williams, დ. 15 აპრილი, 1997) — ინგლისელი მსახიობი. მისი დებიუტი შედგა არია სტარკის როლში, HBO-ს ფენტეზის ჟანრის სერიალ „სატახტოთა თამაშში“. ვიკისაწყობში არის გვერდი თემაზე: მეიზი უილიამსი მეიზი უილიამსი კინოფილმების ინტერნეტ-მონაცემთა ბაზაში მეიზი უილიამსი Twitter-ზე მეიზი უილიამსი Instagram-ზე მეიზი უილიამსი Facebook-ზე მეიზი უილიამსი YouTube-ზე ↑ Kirsty McCormack. Maisie Williams passes driving test in between filming Game of Thrones – Celebrity News – Showbiz & TV – Daily Express. Express.co.uk. ციტირების თარიღი: 15 April 2016.
აინბეკი

აინბეკი (გერმ. Einbeck) — ქალაქი გერმანიაში, ქვემო საქსონიაში. შედის ნორტჰაიმის რაიონის შემადგენლობაში. 1368 წელს ქალაქი გახდა ჰანზის სავაჭრო კავშირის წევრი. აინბეკს მნიშვნელოვანი ზარალი მიაყენა ოცდაათწლიანმა ომმა (1618-1648), რის შედეგადაც დაინგრა არა მხოლოდ საცხოვრებელი ნაგებობები, არამედ ქალაქის მთავარი ღირსშესანიშნაობა — ლუდსახარშები. 2015 წლის მდგომარეობით ქალაქის მოსახლეობა 31,338 ადამიანს შეადგენდა. einbeck-online.de ↑ Alle politisch selbständigen Gemeinden mit ausgewählten Merkmalen am 31.12.2022 — DESTATIS, 2023. <a href="https://wikidata.org/wiki/Track:Q122987347"></a><a href="https://wikidata.org/wiki/Track:Q764739"></a> ↑ GeoNames — 2005. <a href="https://wikidata.org/wiki/Track:Q830106"></a>
ვიტამინი K

ვიტამინი K — ბუნებაში არსებობს ორი ფორმით რომელსაც ადამიანი ითვისებს 1) K 1 შეიცავს ბოსტნეული, ხილი და საკვების სხვა ფორმები. K 2 მიიღება ნაწლავებში არსებული ბაქტერიული ფლორისგან. K ვიტამინი აუცილებელია პროთრომბინის II ფაქტორის, VII - ფაქტორის, IX - ფაქტორის სინთეზისთვის. K ვიტამინი ითვლება სისხლდენის საწინააღმდეგო ვიტამინად; ხელს უწყობს ძვლის ქსოვილების რეგენერაციას და წარმოქმნას; ხელს უწყობს ოსტეოკალცინის სინთეზს – ძვლის ქსოვილის ცილას, საიდანაც კრისტალიზირდება კალცი; K ვიტამინი ახდენს ოსტეოპოროზის პროფილაქტიკას ვიტამინი K ორგანიზმში საკვების საშუალებით ხვდება. ვიტამინი K ფართოდაა გავრცელებული მცენარეული წარმოშობის პროდუქტებში, ძირითადად, მცენარეების მწვანე ნაწილში. ასკილი ისპანახი ყვავილოვანი კომბოსტო ბროკოლი ჭვავი შვრია მწვანე პომიდორი სოიო კვერცხი ღორის ღვიძლში K ვიტამინის დეფიციტი იწვევს სისხლდენებს, განსაკუთრებით ყურადსაღებია ახალშობილებში აღნიშნული ვიტამინის დეფიციტი ჰემორაგიების მხრივ. მაგ. ინტრაკრანიალური სისხლდენა;. ახალშობილებში K ვიტამინის დეფიციტი შეიძლება აღმოცენდეს დაბადებიდან 7 დღის განმავლობაში. ამიტომ ახალშობილებს ამ ვიტამინს უსხავენ მშობიარობის შემდგომ დეფიციტის პრევენციისთვის. Vitamin K: Another Reason to Eat Your Greens. დაარქივებულია ორიგინალიდან — 2009-10-18. ციტირების თარიღი: 2017-03-06.